
    Republika Hrvatska
 Trgovački sud u Osijeku
   Osijek, Zagrebačka 2

U   I M E   R E PU B L I K E   H R V A T S K E

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, OIB: 85821130368, Regionalnog centra Osijek, Osijek, L. Jagera 3, za provedbu skraćenog stečajnog postupka nad stečajnim dužnikom FOOD & WINE j.d.o.o. za ugostiteljstvo, trgovinu i usluge, MBS: 030179198, OIB: 69630286446, Belišće, Eugena Kvaternika 3, 18. srpnja 2018.	

    r i j e š i o   j e


I. Obustavlja se skraćeni stečajni postupak nad stečajnim dužnikom FOOD & WINE jednostavno društvo s ograničenom odgovornošću za ugostiteljstvo, trgovinu i usluge, MBS: 030179198, OIB: 69630286446, Belišće, Eugena Kvaternika 3.
	
II. Postupak će se nastaviti prema općim odredbama Stečajnog zakona.


Obrazloženje

Dana 9. srpnja 2018. na ovome Sudu zaprimljen je zahtjev za provedbu skraćenog stečajnog postupka Financijske agencije, Regionalnog centra Osijek, Klasa: 110-07/18-01/04, Ur.broj: 04-06-18-2920 od 6. srpnja 2018. nad stečajnim dužnikom FOOD & WINE jednostavno društvo s ograničenom odgovornošću za ugostiteljstvo, trgovinu i usluge, MBS: 030179198, OIB: 69630286446, Belišće, Eugena Kvaternika 3.

Nakon izvršenog uvida u Sudski registar Sud je 11. srpnja 2018.  u skladu sa čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 18. srpnja 2018. zaprimljen je podnesak Županijskog državnog odvjetništva u Osijeku, broj: S-DO-140/2018 od 16. srpnja 2018. kojim je na posebnom obrascu u skladu sa čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Osijek, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 61.300,83 kuna, evidentiranu u ISPU na dan 13. srpnja 2018., a po osnovi neplaćenih obveza poreza, doprinosa i drugih davanja, koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, a iz razloga što prema podacima iz Potvrde o blokadi, Klasa: 418-01/2018-01/2101, Ur.broj: 321-2018-004 na dan 13. srpnja 2018. dužnik je u neprekidnoj blokadi u trajanju od 143 dana, a u Očevidniku o redoslijedu osnova za plaćanje, Klasa: 418-01/2018-01/2101, Ur.broj: 321-2018-020 od 13. srpnja 2018. iskazani su dospjeli nepodmireni nalozi za plaćanje u ukupnom iznosu od 276.852,96 kuna.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, u skladu sa čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.


                                               U Osijeku  18. srpnja 2018. 

Zapisničar:      
Renata Horvat
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka.                          
                                                                                                            
D N A :
1. FINA, RC Osijek
1. ŽDO Osijek
1. Stečajni dužnik
1. e-oglasna ploča suda uz podnesak ŽDO Osijek 
od 16. srpnja 2018. (str. 32-34 spisa)
1. riješeno obustavom
1. kal. 17. kolovoza 2018.

